Granulom
E Granulom, vum laténgesche granum (Kär), ass eng knuetaarteg Tissuneibildung, déi duerch eng Entzündung entstanen ass. Si besteet aus Epitheloidzellen, mononuklearen Zellen oder aus Risenzellen. D'Granulom entsteet meeschtens als Reaktioun op chronesch, allergesch oder infektiéis Prozesser, déi am mënschleche Kierper oflafen.
 

An der Zännmedezin gëtt Granulom gebraucht fir en Eetersäckelchen (d: beherderter Zahn), eng Usammlung vu Granulatiounstissu, meeschtens eng Reaktioun op Bakteerien, déi eng Entzündung provozéiert hunn.

Granulome kënnen an der Pathologie opgrond vun hirer Gréisst an hirem histologischen Opbau charakteriséiert ginn, a sou zu der Diagnos vun der Krankheet bäidroen déi d'Ursaach ass. 
E puer Krankheeten, déi Granulomen ervirruffe kënnen:

Allergescht Granulom 
Zellevermëttelt Iwweremfindlichkeetsreaktioun beim Typ IV vun der Allergie, Berylliose

Infektiéist Granulom 
Rheumatescht Féiwer, Tuberkulos, Lepra, Syphillis, Leishmanios, Listerios, Mykose, Aktinomykos, Schistosomiasis.

Net-infektiéist Granulom 
Sarkoidos, Lymphogranulomatos, Morbus Crohn, Zännfleeschepulis (e Schwier, deen op dem Zännfleesch sëtzt, meeschtens um Uewerkifer), Friemkierper (chirurgescht Bitzmaterial, anorganesch Substanzen)

Um Spaweck 
 Granulomatös Entzündungen

Pathologie